ایسرائیل عسگرلرینین جمعه آخشامی
مسجد الاقصی‌یا گیردیکدن سونرا عبادت ائدنلری داغیدیب
قورخو سالدیغی و ترور اسدیردیگی آن
ایسرائیل پلیسی پلاستیک مرمی آتیب شوک تاپانچاسی قوللانیرکن
فیلیسطینلی اعتراضچیلار دا مشروع مدافعه آماجی ایله اللرینه گئچنلری آتدیلار
قیزیل‌آی ان آز 205 فیلیسطینلینین یارالاندیغینی
و تخمیناً 90 نفرین ده خسته‌خانادا معالیجه ائدیلمه‌لی
یارالاری اولدوغونو
ایسرائیل باسینی 17 ایسرائیللی عسگرین یارالاندیغینی بیلدیردی
شدت اولایلاری سیراسیندا مسجد الاقصی گؤره‌لیلری
مسجدین سس سیستمیندن مسجد ایچینده اولانلارا ساکین اولما چاغریسی ائتدی
و ایسرائیللی عسگرلردن بینانی ترک ائتمه‌لرینی ایسته‌دی
سوسیال مئدیا استفاده‌چیلری مسجدالاقصی‌داکی شدتی
آمریکاداکی پلیس شدتینه بنزتدی
نه ائتدیکلرینه بیر باخین
آیاغینی آدامین اوستونه قویور
بو ویدیو سوسیال مئدیادا چوخ پایلاشیلدی
و اینسانلار ویدیوداکی شدتی آمریکادا جورج فلویدون
اؤلومونه سبب اولان پلیس شدتی ایله مقایسه ائتدی
بو گرگینلیگین آرخاسیندا نه وار
دوغو قدسدا سون هفته‌لرده
شیخ جراح محله‌سینده‌کی فلیسطینلی عایله‌لرین
ائولریندن چیخاریلما احتیمالی ندنی ایله گرگینلیک آرتیر
ایسرائیللی یئرلشیمچیلر محله‌لی‌نین ائولرینه ال قویدو
و بیر چوخ فلیسطینلی عایله
ائولرینی ترک ائتمه‌لرینه ندن اولابیله‌جک نهایی قرارین
بیر ایسرائیل محکمه‌سیندن چیخماسینی گؤزله‌ییر
سون گونلرده چوخ ساییدا فیلیسطینلی ائولری بوشالتما قرارینا
اعتراض ائتمک اوچون کوچه‌لره چیخدی
و بو دا 10 می‌ده چیخماسی گؤزلنن
محکمه قراری اوزرینده علاوه بیر باسقی اولوشدوردو
رمضانین سون جمعه گونونده
اون مینلرجه مسلمان ناماز قیلماق اوچون مسجدالاقصی‌یا گلدی
و سونراسیندا دا قالابالیق
ائولرینی ترک ائتمه‌یی گؤزله‌ین فلیسطینلیلره دستک اولماق اوچون
اعتراض گؤستریسی تشکیل ائتدی